**ΑΝΑΚΕΦΑΛΑΙΩΣΗ ΣΤΗΝ ΑΡΧΑΪΚΗ ΕΠΟΧΗ**

|  |  |
| --- | --- |
| **ΧΡΟΝΟΛΟΓΙΕΣ** | **ΕΞΕΛΙΞΕΙΣ** |
| **750-480 π.Χ.** | Ομηρική Εποχή – Γεωμετρική Τέχνη |
| **8ος αι. π.Χ.** | Ίδρυση πόλεων-κρατών στον ελλαδικό χώρο |
| **776 π.Χ.** | Παραδοσιακή χρονολογία για την Α΄ Ολυμπιάδα |
| **750 π.Χ.** | έναρξη Β΄ ελληνικού αποικισμού |
| **735 π.Χ.** | Ίδρυση της πρώτης αποικίας στη Σικελία, της Νάξου |
| **730-710 π.Χ.** | Α΄ Μεσσηνιακός Πόλεμος, η Σπάρτη κατακτά τη Μεσσηνία |
| **τέλη 8ου αι. π.Χ.** | συγγραφή *Οδύσσειας* |
| **683 π.Χ.**  | εγκαθίδρυση αριστοκρατικού πολιτεύματος στην Αθήνα |
| **650 π.Χ.** | εγκαθίδρυση τυραννίδων στην Κόρινθο, τη Σικυώνα και τα Μέγαρα |
| **632 π.Χ.** | Απόπειρα του Κύλωνος για εγκαθίδρυση τυραννίδος στην Αθήνα - Κυλώνειο Άγος |
| **621 π.Χ.** | Νομοθεσία του Δράκοντος |
| **594/3 π.Χ.** | Νομοθεσία του Σόλωνος – σεισάχθεια |
| **590-589 π.Χ.** |  Α΄ Ιερός Πόλεμος |
| **561 π.Χ.** | α΄ τυραννίδα του Πεισιστράτου στην Αθήνα |
| **555 π.Χ.** | Συμμαχία Σπάρτης και Τεγέας (Αρκαδίας) |
| **546 π.Χ.** | Κατάκτηση Λυδίας από τους Πέρσες και υποταγή της Θυρεάτιδος από τους Σπαρτιάτες |
| **512 π.Χ.** | α΄ εκστρατεία του Δαρείου στην Ευρώπη – κατάκτηση της Θράκης |
| **508/7 π.Χ.** | Νομοθεσία του Κλεισθένους |
| **499-494 π.Χ.** | Ιωνική Επανάσταση |
| **492 π.Χ.** | Α΄ περσική εκστρατεία εναντίον των Ελλήνων |
| **490 π.Χ.** | Β΄ περσική εκστρατεία – μάχη του Μαραθώνος |
| **480 π.Χ.** | Γ΄ περσική εκστρατεία – μάχη των Θερμοπυλών, ναυμαχία του Αρτεμισίου, ναυμαχία της Σαλαμίνας |
| **479 π.Χ.** | Μάχη των Πλαταιών, ναυμαχία της Μυκάλης |

**Ορισμός Αρχαϊκής εποχής και χαρακτηριστικά**

* Η εποχή στην οποία βρίσκονται οι απαρχές\* της οικονομικής, πολιτικής και πολιτιστικής εξέλιξης του ελληνικού κόσμου
* εποχή δεύτερου ελληνικού αποικισμού
* εποχή πνευματικών αναζητήσεων
* τελειώνει με τη σύγκρουση με τους Πέρσες: ενίσχυση εθνικής συνείδησης και επιβεβαίωσαν την αποτελεσματικότητα της πόλης-κράτους

\* *απαρχές* = το αρχικό στάδιο, το πρώτο στάδιο μίας εξέλιξης

**Η πόλη-κράτος (στο εγχειρίδιο *Η γένεση της πόλης-κράτους*, σ.84)**

**Ορισμός: η οργανωμένη κοινότητα ανθρώπων που διοικείται από μία συγκεκριμένη εξουσία και κυριαρχεί σε μία συγκεκριμένη πόλη ή σε μία ευρύτερη περιοχή μαζί με την πόλη.**

Συστατικά στοιχεία:

α. πόλις/ άστυ (συνήθως τειχισμένο) και ύπαιθρος χώρα – από γεωγραφική άποψη

β. πολίτευμα = συμμετοχή πολιτών

 στη διαχείριση των κοινών και στις αποφάσεις –

 από οργανωτική άποψη

Προϋποθέσεις και επιδιώξεις: ελευθερία – αυτονομία - αυτάρκεια

**Η γένεση της πόλης-κράτους**

(στο εγχειρίδιο *Η οικονομική και κοινωνική οργάνωση*, σ.86) **στον ελλαδικό χώρο**

**1. τμήματα φύλων ανεξαρτητοποιούνται**

 - οργανώνονται μεταξύ τους – π.χ. Δωριείς της Αργολίδας

 και προκύπτει η πόλη-κράτος «Άργος»

**2.** **συνοικισμός**:

Ι. γειτονικές κώμες ενώνονται σε ενιαίο χώρο με ενιαία διοίκηση

 ΙΙ. ομάδες γενών (κώμες) αποσπώνται από τα αρχικά γένη και φύλα και σχηματίζουν δικό τους κράτος

**Σημείωση**: μερικά φύλα λόγω απομόνωσης δε σχηματίζουν πόλεις-κράτη και συνεχίζουν να έχουν φυλετική οργάνωση (φυλετικά κράτη = *έθνη*)

**Η σημασία του θεσμού της πόλης-κράτους**

1. για την ιστορική εξέλιξη των Ελλήνων

- οι επιδιώξεις της πόλης-κράτους (ελευθερία, αυτονομία, αυτάρκεια) ήταν η αιτία:

α. της δημιουργίας των πολιτιστικών επιτευγμάτων

β. του ιδιόμορφου πατριωτισμού και τοπικισμού που οδηγούσε σε εμφύλιες συγκρούσεις και απομάκρυνε από την πολιτική ένωση

2. σε σχέση με τις πόλεις-κράτη της Μεσοποταμίας

- οι πόλεις των Σουμερίων ήταν ανεπτυγμένες οικονομικά και πολιτιστικά, ωστόσο δεν ανέπτυξαν πολιτική δραστηριότητα

- οι ελληνικές ήταν οι πρώτες πόλεις-κράτη στις οποίες αναπτύχθηκαν οι έννοιες της ελευθερίας, της αντιμετώπισης των κοινών προβλημάτων, του πολίτη, της πολιτικής

- μόνο στην ελληνική πόλη-κράτος γεννήθηκαν η δημοκρατία, η φιλοσοφία, η ρητορεία, η πολεοδομία και η επιστήμη

**Η κοινωνική οργάνωση**

(τέλη 9ου – αρχές 8ου αι. π.Χ., στο εγχειρίδιο *Η κρίση του ομηρικού κόσμου*, σ. 87)

**1. κληρονομικός βασιλιάς**

(παλαιός φυλετικός αρχηγός)

περιορισμός της εξουσίας του από τους ευγενείς

**2.** **ευγενείς** (αγαθοί, άριστοι, ευπατρίδες, εσθλοί)

ελλείψει στρατού οι μόνοι που ασχολούνται με πόλεμο

κατοχή γης, σωματική άσκηση και πνευματική καλλιέργεια

εκτροφή αλόγων (*ιππείς*)

**3.** **πλήθος** (όχλος, κακοί)

πολίτες αλλά μικροί και μεσαίοι καλλιεργητές και ακτήμονες

σταδιακά ενασχόληση με βιοτεχνία, ναυτιλία, εμπόριο χωρίς εξίσωση με ευγενείς

**4.** **δούλοι**: γίνεται θεσμός εξαιτίας απαλλαγής πολίτη από εργασίες

αύξηση δούλων εξαιτίας χρεών προς ευγενείς

**Η κρίση του ομηρικού κόσμου**

 - τα **αίτια**: 1. περιορισμένες εκτάσεις καλλιεργήσιμης γης

 2. περιορισμένα μέσα εκμετάλλευσης – συγκέντρωση

γης σε λίγους (ευγενείς)

 3. απουσία εργασιακής ειδίκευσης

 4. έλλειψη άλλων πόρων εκτός της γης

 - **τρόποι αντιμετώπισης** της κρίσης (στα μέσα του 8ου αι. π.Χ.):

 1. ανάπτυξη βιοτεχνίας και εμπορίου

 2. κατακτητικοί πόλεμοι και προσάρτηση εδαφών

 3. ίδρυση αποικιών

**Σημείωση**: οι τρόποι αυτοί δεν εφαρμόζονται εξίσου από όλες τις πόλεις,

π.χ. η Αθήνα εφαρμόζει το πρώτο, η Σπάρτη και το Άργος το δεύτερο, η Κόρινθος, τα Μέγαρα, η Χαλκίδα τα συνδύασαν με το τρίτο

**Ο δεύτερος αποικισμός**

 - **Ορισμός**:

 (γενικά του αποικισμού) η αναγκαστική μετακίνηση,

 η εγκατάσταση σε άλλη περιοχή και η δημιουργία πόλης (από το ρ. αποικίζω = στέλνω μακριά από την πατρίδα

 (ειδικά) η ίδρυση αποικιών ως οργανωμένη επιχείρηση από τη μητρόπολη κατά την αρχαϊκή περίοδο

 - **Χαρακτήρας** αποικιών:

 - νέες ανεξάρτητες πόλεις-κράτη

 - οι δεσμοί με τη μητρόπολη είναι χαλαροί, ή ανύπαρκτοι ή

οι σχέσεις εχθρικές

- **Αίτια**: 1. η ***στενοχωρία***, οι περιορισμένες εκτάσεις γης σε συνδυασμό με την αύξηση του πληθυσμού

2. η έλλειψη πρώτων υλών (μετάλλων)

3. η αναζήτηση νέων αγορών

4. η πολιτική κρίση στις πόλεις και η απομόνωση μίας ομάδας

 5. οι γνώσεις των θαλάσσιων δρόμων και των περιοχών εγκατάστασης

 6. ο ριψοκίνδυνος χαρακτήρας των Ελλήνων

**Σημείωση**: τα δύο τελευταία είναι περισσότερο προϋποθέσεις και αίτια της επιλογής συγκεκριμένων χώρων για τον αποικισμό

**Συνέπειες**: (γενικά) περιορισμός στη δραστηριότητα άλλων λαών (Φοινίκων) και εξάπλωση Ελλήνων σε όλη τη Μεσόγειο

 1. στον τομέα του **πολιτισμού**:

 - μεταφορά πολιτικών πρακτικών, αισθητικών αντιλήψεων και τρόπου ζωής στις νέες πατρίδες

 - οι αποικίες γίνονται χώροι πειραματισμού

 - ανταλλαγή στοιχείων με γηγενείς, π.χ. διάδοση γραφής και διαμόρφωση λατινικού αλφαβήτου από το χαλκιδικό

 2. στον τομέα της **οικονομίας**:

 - ανάπτυξη δευτερογενούς και τριτογενούς τομέα

 - κοπή και χρήση νομίσματος στο εμπόριο

 - **αργυρώνητοι** δούλοι και εξάπλωση δουλείας

 3. στον τομέα της **κοινωνίας**:

 - άνοδος νέας κατηγορίας πολιτών που πλουτίζει και διεκδικεί μερίδιο στην εξουσία

 - κρίση αριστοκρατικής κοινωνίας

**Τα πολιτεύματα**

 - οι κοινωνικές συγκρούσεις και οι μεταβολές πολιτευμάτων (πολιτειακές) ήταν διαφορετικές σε κάθε πόλη-κράτος

 - ωστόσο, σε πολλές περιπτώσεις ο κανόνας ήταν η ακόλουθη πορεία

**βασιλεία αριστοκρατία ολιγαρχία**

**τυραννίδα δημοκρατία**

**1. Βασιλεία**: πτώση με τη δημιουργία πόλης-κράτους

 όμως διατήρηση σε φυλετικά κράτη (Μακεδονία, Ήπειρος, κ.α.)

**2. Αριστοκρατία**: η εξουσία στα χέρια των αρίστων, οι οποίοι είχαν κοινή καταγωγή (από ένα ήρωα ή βασιλέα) και κατείχαν τη γη

 - κρίση της αριστοκρατικής δομής: νέες κοινωνικές ομάδες διεκδικούν μερίδιο στην εξουσία και συγκρούονται με τους ευγενείς

 - συμβάλλει και η **οπλιτική φάλαγγα**: οι ευκατάστατοι πολίτες ανεξαρτήτως καταγωγής που μπορούσαν να εξοπλιστούν με δικά τους έξοδα απέκτησαν την ιδιότητα του πολεμιστή (7ος αι. π.Χ.) προβάλλουν την ιδέα της ισότητας και ως προς την άσκηση της εξουσίας

**3. Ολιγαρχία ή τιμοκρατία**: συμμετέχουν τώρα όχι οι ευγενείς μόνο αλλά οι ολίγοι, δηλαδή οι πλούσιοι ανεξαρτήτως καταγωγής

 – μοναδικό κριτήριο για την άνοδο στα αξιώματα ήταν το εισόδημα (***τιμήματα***)

- **αίτια**: α. **η οπλιτική φάλαγγα**: συμμετέχουν μόνο οι ευκατάστατοι

β. οι σκληρές συγκρούσεις μεταξύ ευγενών και μεταξύ πλουσίων και πλήθους, που αντιμετωπίζονται με την καταγραφή των νόμων, η οποία δίνει τη δυνατότητα να οργανωθεί το **τιμοκρατικό σύστημα**

***Νομοθέτες*** ή ***αισυμνήτες***: πρόσωπα κοινής αποδοχής, συνήθως ευγενείς, στους οποίους ανατίθεται η κωδικοποίηση (= συλλογή και συγγραφή) του άγραφου εθιμικού δικαίου.

- π.χ. Ζάλευκος και Χαρώνδας (αποικίες Δύσης), Λυκούργος (Σπάρτη), Πιττακός (Μυτιλήνη), Δράκων και Σόλων (Αθήνα)

**4. Τυραννίδα**: η προσωπική εξουσία που επιβάλλουν ευγενείς οι οποίοι αναδεικνύονται σε ηγέτες των κατώτερων στρωμάτων, με την υποστήριξη των οποίων καταλαμβάνουν την εξουσία

- **αίτια**: η διατήρηση των αντιθέσεων και η όξυνσή τους από πρόσωπα που τις εκμεταλλεύτηκαν για προσωπικό όφελος

 - ορισμένοι φροντίζουν για την ανάπτυξη της πόλης και για τη βελτίωση των συνθηκών ζωής των πολιτών

 - παραδείγματα τυράννων:

Πολυκράτης (Σάμος), Περίανδρος (Κόρινθος), Θεαγένης (Μέγαρα), Πεισίστρατος (Αθήνα)

 - οι περισσότεροι δολοφονούνται εξαιτίας του μίσους των πολιτών

 - στις περισσότερες πόλεις μετά την πτώση των τυραννικών καθεστώτων εγκαθίσταται ολιγαρχία (εκτός της Αθήνας)